钦定古今图书集成/明伦汇编/氏族典/第160卷 > 韩凤
## 钦定古今图书集成/明伦汇编/氏族典/第160卷 > 韩凤

按《北齐书韩凤传》，“凤字长鸾，昌𥟖人也。父永兴，青州
刺史。凤少而聪察，有膂力，善骑射，稍迁都督。后主居
东宫，年幼稚，世祖简都督二十人，送令侍卫，凤在其
数。后主即位，累迁侍中、领军，总知内省机密，封昌黎
郡王。男宝仁尚公主，其弟万岁及二子宝行、宝信并
开府仪同，宝信尚公主。凤母鲜于段孝言之从母，子”
姊也，为此偏相参附，奏遣监造晋阳宫。陈德信驰驿
检行，见孝言役官夫匠自营宅，德信还，具奏闻。及幸
晋阳，又以官马与他人乘骑，上因此发忿，除名，仍毁
其宅。公主离婚，复被遣向邺吏部门参。及后主晋阳
走还，被敕入内，寻诏复爵。从后主走度河，到青州，并
为周军所获。凤于权要之中，尤嫉人士，崔季舒等冤
酷，皆凤所为，每朝士谘事，莫敢仰视，动致呵叱。仕隋，
位终于陇州刺史。